wickkiey/tamil-wikipedia-markdown huggingface dataset:
# பிறப்பு பதிவு மற்றும் இறப்பு சட்டம் 1969

**பிறப்பு மற்றும் இறப்பு பதிவு சட்டம், 1969** ஒவ்வொரு பிறப்பும், இறப்பும் பதிவு செய்யப்படவேண்டும் என அறிவுறுத்துகிறது. தமிழ் நாடு பிறப்பு மற்றும் இறப்பு பதிவு விதிகள் 2000 த்தின் படி ஒவ்வொரு பிறப்பும், இறப்பும் பதிவு செய்யப்படுகிறது.  

## பொறுப்பு அளிக்கப்பட்ட அதிகாரிகள்
- கிராம பஞ்சாயத்து: கிராம நிர்வாக அதிகாரிகள்
- நகர பஞ்சாயத்து: சுகாதார ஆய்வாளர்கள்/மேல் நிலை அதிகாரிகள்
- மாநகரம்/நகராட்சி பரப்பு: மண்டல சுகாதார ஆய்வாளர்கள்/மேல் நிலை அதிகாரிகள்
- தோட்டம்: தோட்டத்தின் மேலாளர்.

## கால அவகாசம்
- இருபத்தொன்று நாட்களுக்குள் பதிவு செய்யப்படும் பிறப்பு மற்றும் இறப்பு சான்றிதழ் இலவசமாக வழங்கப்படுகிறது.
- இருபத்தொன்று நாட்களுக்கு பின், ஆனால் முப்பது நாட்களுக்குள் பதிவு செய்யப்படுமானால் இரண்டு ரூபாய் தாமதக் கட்டணம் வசூலிக்கப்படுகிறது
- ஓராண்டுக்குள் தெரிவிக்கப்படும் பிறப்பு அல்லது இறப்பு பதிவு செய்யப்பட அங்கீகாரம் பெற்ற அதிகாரியின் எழுத்து ஆணையுடன் ஐந்து ரூபாய் அபராதமாக வசூலிக்கப்படுகிறது
- ஒரு வருடத்திற்கு பிறகு பிறப்பு அல்லது இறப்பு பதிவுசெய்யப்பட வேண்டுமானால் முதல் வகுப்பு மேஜிச்டரட்டின் உத்தரவு கட்டாயம் தேவை. மேலும் தாமதத்துக்கான அபராதமாக பத்து ரூபாயும் வசூலிக்கப்படுகிறது
# இந்தியத் தாய்

சிங்கத்துடன் கூடிய பாரத மாதா சிலை]]  
யிலுள்ள பாரத மாதா சிலை]]  

கின் லேயில் இந்தியப் படைத்துறை முகாம் வாயிலில் அமைக்கப்பட்டுள்ள பாரத மாதா சிலை]]  
**இந்தியத் தாய்** (இந்தி, சமசுகிருதம்: **பாரத மாதா** , *Bhārata Mātā*), ***மதர் இந்தியா***, அல்லது *பாரதாம்பா* (சமசுகிருதம்: ) என்பது இந்தியாவை அன்னை வடிவாக உருவகப்படுத்தி பாவித்தலைக் குறிக்கும். ஏதோ ஒன்றின் காரணமாக நாட்டை நபராக அடையாளப்படுத்துவதாகும். இந்தியப் பண்பாட்டின் அனைத்து பெண் கடவுளரின் குணங்களை ஒன்றிணைத்து, குறிப்பாக துர்க்கையின் வடிவத்தை ஒத்து உருவாக்கபட்டவளாவார். பொதுவாக இந்திய அன்னை காவி வண்ண அல்லது மூவண்ண புடவை அணிந்து இந்தியத் தேசியக் கொடியை ஏந்தியவாறு அமைக்கப்படுகிறார்; சில நேரங்களில் சிங்கத்துடன் காட்டப்படுகின்றார்.  

## வரலாற்றுப் பின்னணி
19வது நூற்றாண்டின் இறுதியில் இந்திய விடுதலை இயக்கத்தின் அங்கமாக பாரத மாதாவின் உருவம் தீட்டப்பட்டது. 1873இல் முதன்முதலாக கிரண் சந்திர பானர்ஜியின் *பாரத் மாதா* என்ற நாடகம் நடத்தப்பட்டது. 1882இல் எழுதப்பட்ட பங்கிம் சந்திர சாட்டர்ஜியின் *ஆனந்தமடத்தில்* "வந்தே மாதரம்" பாடல் இடம் பெற்றது. இது விரைவிலேயே விடுதலை இயக்கத்தின் பாடலாக அமைந்தது.  

இதன் உருவகத்தை விவரித்த பிபின் சந்திர பால் இந்து மெய்யியல் வழக்கங்களுடனும் வழிபாட்டு முறைமைகளுடனும் ஒருங்கிணைத்தார். இந்த உருவகம் அனைத்து இந்துக் கொள்கைகளையும் தேசியத்தையும் அடையாளப்படுத்தியது.  

அபனிந்தரநாத் தாகூர் பாரத மாதாவை காவி உடையில் தேவியாக, நான்கு கைகளில் வேதங்கள், நெற்கற்றை, செபமாலை, வெள்ளைத் துணி ஏந்தியவாறு ஓவியம் தீட்டினார். விடுதலைப் போராட்டத்தின் போது இந்தியர்களிடையே தேசிய உணர்வை உருவாக்க பாரத மாதா உருவகம் பயன்படுத்தப்பட்டது.  

## சிறப்பு
பாரத மாதா கோவில்கள் எழுப்பப்பட்டுள்ளன; 1936இல் மகாத்மா காந்தி திறந்து வைத்த பாரத மாதா கோயில் காசி பல்கலைக்கழகத்தில் உள்ளது. 1983இல் விசுவ இந்து பரிசத்தால் கட்டப்பட்டு, இந்திரா காந்தியால் திறக்கப்பட்ட பாரத மாதா கோயில் அரித்வாரில் உள்ளது.  

இந்தியாவைக் கடவுளாக சித்தரிப்பதால் தேசப்பற்றையும் கடந்து அனைத்து இந்தியர்களும் தேசப் பாதுகாப்பில் பங்கேற்பதைத் தங்கள் சமயக் கடமையாகக் கொள்ள வேண்டும் என்பது வலியுறுத்தப்படுகின்றது.  

*பாரத் மாதா கி ஜெய்’* ("இந்திய அன்னைக்கு வெற்றி") என்பது இந்தியத் தரைப்படையின் முழக்கமாக இருந்து வருகின்றது.  

## இதனையும் காண்க
- பாரத மாதா கோயில்

## மேற்சான்றுகள்

## வெளியிணைப்புகள்

- 
- Patriotic fervour The Hindu, August 17, 2003.
- The life and times of Bharat Mata Sadan Jha, Manushi, Issue 142.
- Bharat Mata Images Prof. Pritchett, Columbia University
# தேசிய நபராக்கம்

சாம் அங்கிளும் கைக்கோர்த்த படிமம் முதல் உலகப் போரின் போது பிரித்தானிய-அமெரிக்க கூட்டணியை அடையாளப்படுத்தியது.]]  

**தேசிய நபராக்கம்** (*national personification*) என்ற கருதுகோள் ஓர் நாட்டிற்கோ அதன் மக்களுக்கோ மாந்தவுருவகம் தருவதாகும்; இது அந்நாட்டைக் குறித்த கேலிச் சித்திரங்களிலும் பரப்புரைகளிலும் பயன்படுத்தப்படும்.  

துவக்கதில் மேற்கத்திய உலகில், அறிவு மற்றும் போர்க் கடவுளான மினர்வா/அத்தீனாவின் தேசிய உருவாக்கத்தையும் உரோமை மாநிலத்தின் இலத்தீன் பெயரையும் கொண்டு வடிவமைக்கப்பட்டிருந்தது. இவற்றிற்கு எடுத்துக்காட்டுகளாக பிரித்தானியா, செருமானியா, ஐபெர்னியா, ஹெல்வெதியா மற்றும் போலோனியா ஆகியோரைக் கூறலாம். சாதாரண மனிதன் அல்லது குடிமகனை கொண்ட உருவகங்களுக்கு—நாட்டை உருவகப்படுத்தாது— இடாய்ச்சு மிகெல் மற்றும் ஜான் புல்லைக் காட்டாகக் கொள்ளலாம்.  

தேசிய நபராக்கமும் தேசியச் சின்னமும் ஒன்றல்ல; சில நாடுகளில் மாந்தவுருவகமல்லாது தேசிய விலங்குகள் நாட்டைக் குறிக்கப் பயன்படுத்தப்படுகின்றன.  

## காட்சிக்கூடம்

## மேற்சான்றுகள்

## வெளியிணைப்புகள்

- A scholarly case study of the evolution of Deutscher Michel
- Kirsten Stirling: "The Image of the Nation as a Woman in Twentieth Century Scottish Literature"
# உயிர்ச்சூழற் பொருளியல்

**உயிர்ச்சூழற் பொருளியல்** (Ecological economics) என்பது, ஒரு பல்துறை சார்ந்த ஆய்வுத் துறை ஆகும். இது, காலம் மற்றும் இடம் சார்ந்த வகையில், மனிதப் பொருளியலும் இயற்கைச் சூழியல் முறைமையும் ஒன்றுடன் ஒன்று தங்கியிருப்பதையும், ஒன்றைச் சார்ந்து ஒன்று வளர்ச்சியடைவதையும் ஆய்வு செய்வதை நோக்கமாகக் கொண்டது. இது, பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்துவதன் மூலம், சூழலின் முக்கிய பொருளியற் பகுப்பாய்வான சூழற் பொருளியலில் இருந்து வேறுபடுகிறது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள். இதன்படி, உயிர்ச்சூழற் பொருளியலாளர் வலுவான பேண்தகைமையை வலியுறுத்துவதுடன், இயற்கை மூலதனத்தை மனிதன் உருவாக்கும் மூலதனத்தினால் பதிலிட முடியும் என்னும் நிலைப்பாட்டையும் மறுதலிக்கின்றனர்.  

உயிர்ச்சூழற் பொருளியல் துறை, ஐரோப்பிய, அமெரிக்கக் கல்வியாளர்களின் ஆக்கங்களினாலும், அவர்களின் ஒருங்கிணைந்த நடவடிக்கைகளினாலும், ஒரு நவீன இயக்கமாக உருவானது. தொடர்புடைய துறையான பசுமைப் பொருளியல் என்பது அரசியல் சார்ந்து பயன்படுத்தப்படும் இதன் ஒரு வடிவம் ஆகும்.
# சூழற் பொருளியல்

**சூழற் பொருளியல்** (Environmental Economics) என்பது, சூழல் சார்ந்த விடயங்களுடன் தொடர்புடைய, பொருளியலின் துணைத் துறைகளுள் ஒன்று. தேசிய பொருளியல் ஆய்வு நிறுவனத்தின் சூழற் பொருளியல் திட்டத்தின்படி, சூழற் பொருளியல், தேசிய மற்றும் உள்ளூர்ச் சூழற் கொள்கைகளின் பொருளியற் தாக்கங்கள் குறித்த கோட்பாட்டு அல்லது செயலறிவு சார்ந்த ஆய்வுகளை முன்னெடுக்கிறது. வளி மாசடைதல், நீரின் தரம், நச்சுப் பொருள்கள், திண்மக் கழிவு, புவி சூடாதல் போன்றவை தொடர்பான மாற்றுச் சூழற் கொள்கைகளின் செலவின வரவினங்கள் போன்றன இத்துறையின் ஆய்வுகளில் அடங்கும் குறிப்பான விடயங்கள்.  

பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்தும் உயிர்ச்சூழற் பொருளியலில் இருந்து சூழற் பொருளியல் வேறுபட்டது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள்.
# மட்டி (வாழை)


**மட்டி ** என்பது வாழையின் ஓர் இனம். மட்டி வாழைப்பழம் அளவில் சிறியது. இது கன்னியாகுமரி மாவட்டத்தில் அதிகம் விளைகிறது. இது மற்ற வாழைப்பழங்களை விட இனிப்பு சுவை மிகுந்து காணப்படுகிறது. இது இந்த மாவட்ட பேச்சிப்பாறை உள்பட்ட மலைப்பகுதிகளில் பயிரிடப்படுகிறது. இதற்கு இப்போது புவிசார் குறீயீடு வழங்ஙகப்பபட்டுள்ளது.  

## பயிரிடல்

வாழை பத்து மாதங்ககளில் பலன் தரும். இந்த மட்டி வாழை பலன் தர 12 மாதங்கள் ஆகும். இந்த வாழையின் தாரில் காய்கள் அதிகமாகவும், நெருக்கமாகவும் இருக்கும்.  

மஞ்சள் மட்டி, செம்மட்டி, நெய்மட்டி, கருமட்டி, வால்மட்டி என்று இந்த மட்டி வாழையில் பல வகைகள் உண்டு.  

கன்னியாகுமரி மாவட்டத்தில் ஐந்து ஆயிரம் ஹெக்டேர் நிலத்தில் வாழை பயிரிடப்படுகிறது. இதில் 5 சதவீதம் நிலப்பரப்பில் மட்டுமே மட்டி வாழை பயிரிடப்படுகிறது.  
## பயன்கள்
இதில் மாவுத்தன்மை மிகுதியாக காணப்படுவதால் சிறுகுழந்தைகளுக்கு அதிகம் கொடுக்கப்படுகிறது.  

### ஆதாரங்கள்

- வாழைப்பழ வகைகள்
- மட்டி
- மட்டிப் பழம்
# லேக் பெல்



**லகே பெல்** (*Lake Bell*, பிறப்பு: மார்ச் 24, 1979) ஒரு அமெரிக்க நாட்டுத் திரைப்பட நடிகை மற்றும் குரல் நடிகை ஆவார். இவர் பிளாக் ராக், மில்லியன் டாலர் ஆர்ம், தி கப் போன்ற பல திரைப்படங்களில் நடித்துள்ளார். இவர் பல தொலைக்காட்சித் தொடர்களிலும் நடித்துள்ளார்.
# ஸ்டெர்லிங் ஜெரின்ஸ்



**ஸ்டெர்லிங் ஜெரின்ஸ்** (*Sterling Jerins*, பிறப்பு: மே 6, 2004) ஒரு அமெரிக்க நாட்டுத் திரைப்பட நடிகை ஆவார். இவர் வேர்ல்ட் வார் ஜி, வேர்ல்ட் வார் ஜி, லுள்ளபி, தி கப் போன்ற பல திரைப்படங்களில் நடித்துள்ளார். இவர் ரோயல் பெயின்ஸ், டிசெப்ஷன் போன்ற தொலைக்காட்சி தொடர்களிலும் நடித்துள்ளார்.
# தம்பையா ஏகாம்பரம்


**தம்பையா ஏகாம்பரம்** (*Thambiah Ehambaram*, 12 அக்டோபர் 1913. – 22 மார்ச் 1961) இலங்கைத் தமிழ் அரசியல்வாதியும், நாடாளுமன்ற உறுப்பினரும், திருகோணமலை நகரசபைத் தலைவரும் ஆவார். சூலை 1960 தேர்தலில் இவர் மீண்டும் முதலாவது உறுப்பினராகத் தெரிவு செய்யப்பட்டார். இவர் பதவியில் இருக்கும் போதே 1961 மார்ச் 22 இல் காலமானார்.  

### தேர்தல் வரலாறு
**த. ஏகாம்பரத்தின் தேர்தல் வரலாறு**

| 1960 மார்ச் நாடாளுமன்றம் | மூதூர் | இதக | align= |
| --- | --- | --- | --- |
# காளி என். ரத்தினம்


**காளி என். ரத்தினம்** (பிறப்பு:1897 - இறப்பு: ஆகஸ்ட், 1950) மேடை நாடக நடிகராகவும், தமிழ்த் திரைப்படங்களில் நகைச்சுவை நடிகராகவும் நடித்தவர். இவர் *மதுரை ஒரிஜினல் பாய்ஸ் கம்பெனி* எனும் நாடக நிறுவனத்தில் ஏறத்தாழ 27 ஆண்டுகள் நடிகராகவும், மேடை மேலாளராகவும் பணியாற்றினார். இவருடைய ஒருங்கிணைப்பின்கீழ் பிரபல நடிகர்கள் கே. பி. கேசவன், பி. யு. சின்னப்பா, எம். ஜி. சக்கரபாணி, எம், ஜி. இராமச்சந்திரன் ஆகியோர் நாடகங்களில் நடித்திருந்தனர்.  

## நடித்த திரைப்படங்கள்
1. பதி பக்தி (1936)
1. சந்திரகாந்தா‎ (1936)
1. பஞ்சாப் கேசரி (1938)
1. ரம்பையின் காதல் (1939)
1. பாண்டுரங்கன் (1939)
1. பம்பாய் மெயில் (1939)
1. வாயாடி (1940)
1. விக்ரம ஊர்வசி (ஊர்வசியின் காதல்) (1940)
1. ‎‎காளமேகம் (1940)
1. உத்தம புத்திரன் (1940)
1. சபாபதி (1941)
1. பக்த கௌரி (1941)
1. நவீன மார்க்கண்டேயா (1941)
1. நாடகமேடை (1942)
1. சதி சுகன்யா (1942)
1. மாயஜோதி (1942)
1. சிவலிங்க சாட்சி (1942)
1. மனோன்மணி (1942)
1. கங்காவதார் (1942)
1. ‎பிருத்விராஜன் (1942)
1. காரைக்கால் அம்மையார் (1943)
1. ராஜ ராஜேஸ்வரி (1944)
1. மானசம்ரட்சணம் (1945)
1. பர்மா ராணி (1945)
1. சகடயோகம் (1946)
1. வால்மீகி (1946)
1. ஆரவல்லி சூரவல்லி (1946)
1. அர்த்தநாரி (1946)
1. ஸ்ரீ முருகன் (1946)
1. ஆயிரம் தலை வாங்கி அபூர்வ சிந்தாமணி (1947)
1. கன்னிகா (1947)
1. ஸ்ரீ ஆண்டாள் (1948)
1. ஆதித்தன் கனவு (1948)
1. போஜன் (1948)
1. பிழைக்கும் வழி (1948)
1. தேவமனோகரி (1949)
1. மாயாவதி (1949)
1. பொன்முடி (1950)
1. ஏழை படும் பாடு (1950)
1. போலி பாஞ்சாலி (1940)
1. சௌ சௌ
1. மீனாக்‌ஷி கல்யாணம்
1. தமிழறியும்பெருமாள்
1. உத்தமி
1. அருந்ததி
1. மாத்ருபூமி
1. சதி முரளி (1941)
1. பக்த ஹனுமான்
1. சூரிய புத்ரி
1. பர்த்ருஹரி
1. ஆதித்தன் கனவு
1. திவான் பகதூர்
1. தயாளன்
1. போலி பாஞ்சாலி
1. மாரியம்மன்
1. லக்‌ஷ்மி விஜயம்
1. அர்த்தநாரி
1. உதயணன் வாசவதத்தா

- The rise of Chinnasami, ராண்டார் கை, தி இந்து, ஜனவரி 22, 2015
- MGR's martial arts guru, ராண்டார் கை, தி இந்து, ஜனவரி 29, 2015
- The Ratnam brand of comedy, ராண்டார் கை, தி இந்து, பிப்ரவரி 5, 2015
# பழுப்பு பாறு ஆந்தை



**பழுப்பு பாறு ஆந்தை** (*Brown hawk-owl*)(*நினோக்சு இசுடுலேடா*) என்பது ஒருவகை ஆந்தை ஆகும். இது தெற்கு ஆசியாவின் இந்தியா, இலங்கை, வங்காளதேசம், நேபாளத்தின் கிழக்கில் இருந்து மேற்கு இந்தோனேசியா மற்றும் தெற்கு சீனா போன்ற பகுதிகளில் இனப்பெருக்கம் செய்கிறது.  

## வகைப்பாட்டியல்
பழுப்பு பாறு ஆந்தையினை 1822-ல் இசுடாம்போர்ட் ராபில்ஸால் சுமத்ராவில் *இசுடிரிக்சு இசுகுடுலாட்டா* என்ற விலங்கியல் பெயரினைக் கொண்டு தான் சேகரித்த மாதிரியிலிருந்து முறையாக விவரித்தார். குறிப்பிட்ட அடைமொழியானது இலத்தீன் சொல்லான *scutulatus* என்பதிலிருந்து எடுக்கப்பட்டது. இதன் பொருள் "வைர வடிவமானது" என்பதாகும். வேட்டைக்கார ஆந்தையானது 1837ஆம் ஆண்டில் இங்கிலாந்து இயற்கை ஆர்வலர் பிரையன் ஹொக்டன் ஹோட்சன் என்பவரால் அறிமுகப்படுத்தப்பட்ட *நினோக்சு* பேரினத்தில் வைக்கப்பட்டுள்ளது.  
ஒன்பது துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன. அவை:  

இந்த வகை ஆந்தை இனங்கள் பெரும்பாலும் இரவு நேரங்களில் வெளிவருகின்றன. இது பெரிய பூச்சிகள், தவளைகள், பல்லிகள், சிறிய பறவைகள், எலிகள் போன்றவற்றை வேட்டையாடி உண்கிறது. அந்தி சாயும் பொழுதும் விடியற்காலையில் ஓ-உக்...ஓஓ-உக் என மீண்டும் மீண்டும் ஒலிக்கும். பழுப்பு பாறு ஆந்தை வெப்பமண்டலத்தில் வாழக்கூடிய பறவை ஆகும். இது நன்கு மரங்களடர்ந்த காடு மற்றும் காடு போன்ற பகுதிகளில் வசிக்கிறது. இது மரப்பொந்துகளில் மூன்று முதல் ஐந்து முட்டைகள் இடும். இலங்கையின் கொழும்பு, போன்ற நகரங்கள் மற்றும் கட்டங்களுக்கு அருகிலுள்ள புறநகர் பகுதிகளில் இந்த ஆந்தை மிகவும் பொதுவாக காணப்படுகிறது.  

## பரவலும் வாழ்விடமும்
இப்பறவை மத்திய கிழக்கு முதல் தெற்கு சீனா வரை வெப்பமண்டல தெற்காசியாவின் பெரும்பாலான பகுதிகளில் வசித்து இனப்பெருக்கம் செய்கிறது. இதன் வாழ்விடம் நன்கு மரங்கள் நிறைந்த நாடும், காடும் ஆகும். இது மரப் பொந்தில் மூன்று முதல் ஐந்து முட்டைகளை இடும்.  

## காட்சியகம்
# மா. க. ஈழவேந்தன்


**மா. க. ஈழவேந்தன்** (*M. K. Eelaventhan*) என அழைக்கப்படும் **மாணிக்கவாசகர் கனகசபாபதி கனகேந்திரன்** (14 செப்டம்பர் 1932 – 28 ஏப்ரல் 2024) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## வாழ்க்கைச் சுருக்கம்
கனகேந்திரன் என்ற இயற்பெயர் கொண்ட ஈழவேந்தன் நல்லூரைச் சேர்ந்த புகையிரத நிலைய அதிபர் கனகசபாபதி, சிவயோகம் ஆகியோருக்குப் பிறந்தவர்.  

## அரசியலில்
1952 ஆம் ஆண்டிலேயே இலங்கைத் தமிழரசுக் கட்சியில் முக்கிய உறுப்பினராக இணைந்தார். இக்கட்சியின் சுதந்திரன் பத்திரிகையில் *ஈழவேந்தன்* என்ற புனைபெயரில் அரசியல் கட்டுரைகளை எழுதத்தொடங்கி, அதே பெயரிலேயே அரசியல் கூட்டங்களிலும் உரையாற்றினார். 1968-ஆம் ஆண்டில் தமிழரசுக் கட்சியில் இருந்து விலக்கப்பட்ட வி. நவரத்தினம் தொடங்கிய தமிழர் சுயாட்சிக் கழகத்தில் இணைந்தார். சுயாட்சிக் கழகத்தின் *விடுதலை* பத்திரிகையில் தொடர்ந்து எழுதி வந்தார். 1970 பொதுத் தேர்தலில் சுயாட்சிக் கழகம் போட்டியிட்ட அனைத்துத் தொகுதிகளிலும் தோல்வியடைந்தது. ஈழவேந்தன் பின்னர் மீண்டும் தமிழரசுக் கட்சியில் சேர்ந்தார். தமிழரசுக் கட்சி அப்போது தமிழர் விடுதலைக் கூட்டணியில் ஓர் உறுப்புக் கட்சியாக இருந்தது.  

2004 நாடாளுமன்றத் தேர்தலில் ஈழவேந்தன் தமிழ்த் தேசியக் கூட்டமைப்பின் தேசியப் பட்டியல் உறுப்பினராக நியமிக்கப்பட்டு நாடாளுமன்றம் சென்றார். மூன்று மாதங்களுக்கு மேலாக நாடாளுமன்றத்துக்குச் செல்லாமல் விட்டதை அடுத்து இவரது நாடாளுமன்ற உறுப்பினர் பதவி 2007 நவம்பரில் பறி போனது.  

ஈழவேந்தன் இலங்கையில் இருந்து இடம் பெயர்ந்து கனடாவுக்குப் புலம் பெயர்ந்தார். 2010 மே மாதத்தில் நாடு கடந்த தமிழீழ அரசின் உறுப்பினராகத் தேர்ந்தெடுக்கப்பட்டார்.  

## இறப்பு
2010 இல் புலம்பெயர்ந்து கனடாவில் வாழ்ந்து வந்த ஈழவேந்தன் தொராண்டோ மருத்துவமனை ஒன்றில் அனுமதிக்கப்பட்டு சிகிச்சை பெற்றுவந்த நிலையில் 2024 ஏப்ரல் 28 அன்று தனது 91-ஆவது அகவையில் காலமானார். இவரின் துணைவியார் அருளாம்பிகை. இரு மகள்கள் உண்டு. மூத்த மகள் யாழினி தமிழறிஞர் பேராசிரியர் அரசேந்திரன் துணைவியாவார்.
# ஏற்கப்பட்ட மற்றும் சோதனை மதிப்பு

**ஏற்கப்பட்ட மற்றும் பரிசோதனை மதிப்பு** *( Accepted and experimental value )* என்ற சொற்கள் அறிவியலில் மிகவும் குறிப்பாக வேதியியலில் பின்வருமாறு பொருள் கொள்ளப்படுகின்றன.  

**ஏற்கப்பட்ட மதிப்பு** என்பது கிட்டத்தட்ட எல்லா விஞ்ஞானிகளாலும் ஒருமனதாக ஏற்றுக்கொள்ளப்பட்ட ஒரு பொருளினுடைய மதிப்பைக் குறிக்கிறது.  

**சோதனை மதிப்பு** என்பது உள்ளுர் ஆய்வகத்தில் கண்டறியப்பட்ட அப்பொருளினுடைய பண்புகளின் மதிப்பைக் குறிக்கிறது  

## இவற்றையும் காண்க
- துல்லியம் மற்றும் வழுவாத நுண்ணியம்
- பிழை
- பிழை சதவீதம்
# கூட்டு வினை

எத்திலீனுடன் கூட்டுவினை]]  

கரிம வேதியியலில் **கூட்டுவினை** *(addition reaction)* என்பது இரண்டு அல்லது அதற்கு மேற்பட்ட எளிய மூலக்கூறுகள் இணைந்து ஒரு பெரிய கூட்டுப்பொருளை உருவாக்கும் எளிய வேதிவினையாகும்  

வேதிச்சேர்மங்களில் நடைபெறும் கூட்டுவினைகள் அவற்றிலுள்ள பல்வகையான வேதியியற் பிணைப்புகளால் கட்டுப்படுத்தப்படுகின்றன. ஆல்க்கீன்களில் உள்ள கார்பன் – கார்பன் இரட்டைப் பிணைப்புகள் அல்லது ஆல்க்கைன்களில் உள்ள முப்பிணைப்புகள் இதற்கு உதாரணமாகும். கார்பன் – பல்லின இரட்டைப் பிணைப்பு மூலக்கூறு வகை சேர்மங்களான கார்பனைல் (C=O) அல்லது இமைன் (C=N) தொகுதிகளும் இரட்டைப் பிணைப்பு கொண்டுள்ள சேர்மங்களைப் போலவே கூட்டுவினைகளில் ஈடுபட முடிகிறது.  

கூட்டுவினை என்பது நீக்கல் வினைக்கு எதிராக நிகழும் வேதிவினையாகும். எடுத்துக்காட்டாக, ஒர் ஆல்க்கீனின் நீரேற்ற வினை மற்றும் ஓர் ஆல்ககாலின் நீர்நீக்கல் வினை இரண்டும் கூட்டு - நீக்கல் வினை இரட்டைகளாக உள்ளன.  

இரண்டு முக்கியமான முனைவு கூட்டு வினைகள் நிகழ்கின்றன. அவை, 1. எலக்ட்ரான் கவர் கூட்டுவினை, 2. கருகவர் கூட்டுவினை என்பனவாகும். இவ்வாறே தனிஉறுப்பு கூட்டுவினை மற்றும் வளையக்கூட்டுவினை முதலிய இரண்டு முனைவற்ற கூட்டுவினைகளும் கரிமவேதியியலில் நிகழ்கின்றன. மேலும், பல்லுறுப்பாக்கல் போன்ற வினைகளிலும் பலபடி கூட்டுவினைகளாக இவ்வகை வினைகள் இடம்பெறுகின்றன.  

## கூட்டு – நீக்கல் வினைகள்

கூட்டுவினையுடன் தொடர்புடைய கூட்டு – நீக்கல் வினைகளில் ஓர் கூட்டுவினையைத் தொடர்ந்து ஒரு நீக்கல் வினையும் நிகழ்கிறது. பெரும்பாலான கூட்டுவினைகள் கார்பனைல் சேர்மங்களுடன் மின்னணு மிகுபொருட்கள் கூடுவதால் நிகழ்கின்றன. இவ்வகையான வினைகள் கருநாட்ட அசைல் பதிலீட்டு வினைகள் எனப்படுகின்றன.  

ஒர் அலிபாட்டிக் அமீன் இமைனாக மாறுவது மற்றும் அரோமாட்டிக் அமீன் ஆல்கைலமினோ டிஆக்சோ இருபதிலீட்டு வினையில் சிகிப் காரமாகும் வினையும் கூட்டு – நீக்கல் வினையேயாகும். நைட்ரைல்கள் நீராற்பகுத்தல் மூலம் கார்பாக்சிலிக் அமிலங்களாவதும் ஒருவகையான கூட்டு – நீக்கல் வினையாகும்.
# கனகராயன் செட்டி

**கனகராயன் செட்டி** என்பவர், யாழ்ப்பாண அரசன், கூழங்கைச் சக்கரவர்த்தி எனப்படும் முதலாவது ஆரியச் சக்கரவர்த்தி காலத்தில் தமிழ்நாட்டின் செங்குன்றம் என்னும் ஊரில் இருந்து யாழ்ப்பாணத்தில் குடியேறியதாக யாழ்ப்பாண வைபவமாலை கூறும் ஒருவர். இவரை அரசன் தெல்லிப்பழை என்னும் ஊரிற் குடியேற்றியதாக வைபவமாலை கூறுகின்றது. இவரைப் பாட்டுடைத் தலைவனாகக் கொண்டே 18 ஆம் நூற்றாண்டில் கடைசிப் பகுதியில் தண்டிகைக் கனகராயன் பள்ளு என்னும் சிற்றிலக்கியம் எழுதப்பட்டது.  

## குடியேற்றக் காலம்
கனகராயன் உள்ளிட்ட உயர்குடியினர் யாழ்ப்பாணம் வந்த காலம், அதற்கான காரணம் என்பன குறித்து இக்குடியேற்றம் பற்றி ஆராய்ந்த அறிஞர்களிடையே கருத்து வேறுபாடுகள் காணப்படுகின்றன. வைபவமாலை இக்குடியேற்றத்தை முதலாம் ஆரியச் சக்கரவர்த்தியுடன் தொடர்புபடுத்தியிருந்தாலும், இதிலிருந்து தெளிவான காலக்கணிப்பைப் பெற முடியாதுள்ளது. வரலாற்று ஆய்வாளர் வ. குமாரசாமி இது 13 ஆம் நூற்றாண்டின் நடுப்பகுதியில் நிகழ்ந்திருக்கும் என்கிறார். செ. இராசநாயகம், 14 ஆம் நூற்றாண்டின் மாலிக்கபூரின் படையெடுப்பினால் ஏற்பட்ட நிலைமைகளைத் தொடர்ந்தே இவ்வுயர்குடியினர் தமிழ்நாட்டை விட்டு யாழ்ப்பாணத்துக்குக் குடிபெயர்ந்ததாகக் கருதுகிறார்.
# இராமேசுவரம் பெருஞ்சிலந்தி



**இராமேசுவரம் பெருஞ் சிலந்தி** (Poecilotheria hanumavilasumica) என்பது தமிழ்நாட்டின் இராமேசுவரம் தீவில் காணப்படும் ஒருவகைச் சிலந்தியாகும்.  
## கண்டுபிடிப்பு
இராமேசுவரம் அனுமார் கோயில் அருகே உள்ள புளிய மரங்களில் இந்தப் பெருஞ் சிலந்தியை **ஆண்ட்ரூ ஸ்மித்** என்பவர் 2004 இல் கண்டுபிடித்தார்.
# எசுப்பானியாவின் இரண்டாம் பிலிப்பு


**இரண்டாம் பிலிப்பு** (*Philip II*, *«el Prudente»*; 21 மே 1527 – 13 செப்டம்பர் 1598) எசுப்பானியாவின் அரசராக 1556 முதல் ஆட்சி புரிந்தவர். தவிரவும் 1581 முதல் போர்த்துக்கல் அரசராகவும் ( **பிலிப்பு I** ஆக) 1554 முதல் நாபொலி, சிசிலி அரசராகவும் மிலன் பிரபுவாகவும் விளங்கினார். அரசி முதலாம் மேரியுடன் திருமணமான காலத்தில் (1554–58), இங்கிலாந்து மற்றும் அயர்லாந்தின் அரசராகவும் இருந்தார். 1555இலிருந்து நெதர்லாந்தின் 17 மாநிலங்களுக்கு பிரபுவாக இருந்தார். எசுப்பானியத்தில் "விவேகமுள்ள பிலிப்பு" (*பெலிப்பு எல் புருடென்ட்*) என்று அழைக்கப்பட்டார். இவரது காலத்தில் பேரரசு அப்போது ஐரோப்பியர்கள் அறிந்திருந்த அனைத்துக் கண்டங்களிலும் பரவியிருந்தது. இவரது நினைவாக பெயரிடப்பட்ட பிலிப்பீன்சு தீவுகளும் பேரரசில் அடங்கியிருந்தது. இவரது ஆட்சிக்காலத்திலேயே எசுப்பானியா அதிகாரத்திலும் தாக்கத்திலும் தனது உச்சநிலையை எட்டியது. இது சிலநேரங்களில் *பொற்காலம்* எனப்படுகின்றது. "சூரியன் மறையாத பேரரசு" என்ற சொலவடை இவரது ஆட்சிக்காலத்தில்தான் முதன்முறையாகப் பயன்படுத்தப்பட்டது.  

பிலிப்பின் ஆட்சிக்காலத்தில் தனித்தனியே 1557, 1560, 1569, 1575, மற்றும் 1596 ஆண்டுகளில் அரசு திவாலானது. 1581 ஆம் ஆண்டில் நெதர்லாந்திற்கு விடுதலை வழங்கப்பட்டதற்கு இதுவும் ஒரு காரணமாக அமைந்தது. கத்தோலிக்கரான பிலிப்பு சீர்திருத்தத் திருச்சபை சேர்ந்த இங்கிலாந்து மீது 1588 இல் பல கடற்படையெடுப்புக்களை எடுத்து தோல்வியுற்றார்; இத்தோல்விகள் பெரும்பாலும் புயல்களாலும் கட்டமைப்புச் சீர்கேடுகளாலும் ஏற்பட்டன.  
## ஆட்சிப்பரப்புகள்

## மேற்சான்றுகள்
# ஸ்பென்சர் காரெட்



**ஸ்பென்சர் காரெட்** (**Spencer Garrett**, பிறப்பு: செப்டம்பர் 19, 1963) ஒரு அமெரிக்க நாட்டு நடிகர் ஆவார். இவர் 21, பாபி, டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன், அயன் மேன் 3, தி கப் போன்ற பல திரைப்படங்களில் நடித்துள்ளார். இவர் சூப்பர்நேச்சுரல் போன்ற பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.  

## திரைப்படங்கள்
- 1997: ஏர் ஃபோர்ஸ் ஒன்
- 1998: பெர்மநேன்ட் மிட்நைட்
- 1998: ஸ்டார்சற்றுக்
- 2001: லவ்லி & அமேசிங்
- 2005: தங்க யு போர் தி ஸ்மோக்கிங்
- 2006: பாபி
- 2008: 21
- 2008: தி லக்கி ஒன்ஸ்
- 2009: டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்
- 2013: அயன் மேன் 3
- 2015: தி கப்

## சின்னத்திரை
- 1990: டாலஸ்
- 1990: 21 ஜம்ப் ஸ்ட்ரீட்
- 1995: பேமிலி மேட்டர்ஸ்
- 2007: சூப்பர்நேச்சுரல்
- 2007: 24
- 2010: லீவரேஜ்
# போர்த்துக்கீசு திறப்பு



சதுரங்க விளையாட்டில் **போர்த்துக்கீசு திறப்பு** (*Portuguese Opening*) என்பது,  

**1. e4 e5**  

**2. Bb5**  

என்ற ஆரம்ப நகர்வுகளுடன் தொடங்குகிறது. இத்தொடக்கம் ஓர் அசாதாரண வகை சதுரங்கத் தொடக்கம் ஆகும். உருய் உலோப்பசு வகை தொடக்க ஆட்டத்திலிருந்து (1.e4 e5 2.Nf3 Nc6 3.Bb5), குதிரையை **Nf3** ஆடுவதை தாமதப்படுத்தும் நகர்வினால் இத்தொடக்கம் மாறுபடுகிறது. இதனால், வெள்ளை ஆட்டக்காரர் தன்னுடைய எண்னத்தில் f-சிப்பாயை f2–f4 நகர்த்துவதற்கான சாத்தியம் உள்ளதாகவே நினைக்க வைக்கிறார். **e5** சிப்பாயை பரிமாற்றம் செய்துகொள்ள அழுத்தமேதும் வெள்ளை கொடுக்காததால் கருப்பு ஆட்டக்காரர் சுதந்திரமாக எந்த நகர்வையும் செய்யும் நிலையில் இருக்கிறார்.  

## வரிசைகள்
ஒருவேளை கருப்பு **2...Nf6**, என்று விளையாடினால், வெள்ளை **3.d4** என்ற நகர்வின் மூலமாக ஒரு பலியாட்டம் ஆட முயற்சிக்கலாம். கருப்பு **2...Nc6**, என்று விளையாடும் வரிசையைத் தேர்ந்தெடுத்தால், வெள்ளை **3.Nf3** என்று நகர்த்தி ஆட்டத்தின் போக்கை உருய் உலோப்பசு வகை ஆட்டமாக மாற்றிக்கொள்ள முடியும். ஆனால், பெரும்பாலும் **2...c6** என்ற நகர்வைச் செய்து வெள்ளை அமைச்சருக்கு ஓர் உதை கொடுப்பது பிரபலமான முயற்சியாக உள்ளது. இவ்வுதை கொடுக்கப்பட்டால் ஆட்டம் **3.Ba4 Nf6** எனத் தொடர்கிறது. இந்நிலையில் வெள்ளையின் நான்காவது நகர்வு **4.Nc3** அல்லது **4.Qe2** என்பதாக இருக்க முடியும்.  

இத்தொடக்கம் 2.Nf3. நகர்வை வெள்ளை விளையாட மறந்த உருய் உலோப்பசு தொடக்கம் போல உள்ளதாக கிரகாம் பர்கெசு குறிப்பிடுகிறார். இருந்தபோதிலும் போர்த்துக்கீசு தொடக்கம் ஆரம்பத்தில் தோன்றியதைப் போல மோசமான தொடக்கமோ அர்த்தமற்ற நகர்வுகளோ கொண்டதல்ல. கருப்பு எச்சரிக்கையுடன் ஆட்டத்தைத் தொடர வேண்டியது அவசியம் என்பதையே சுட்டுகிறது.
# உலோப்பசு திறப்பு



சதுரங்க விளையாட்டில் **உலோப்பசு திறப்பு** (*Lopez Opening*) என்பது,  

**1. e4 e5**  

**2. c3**  

என்ற ஆரம்ப நகர்வுகளுடன் தொடங்குகிறது. இத்தொடக்கம் **மேக்லியாடு தாக்குதல்** (*MacLeod Attack*) என்ற பெயராலும் அழைக்கப்படுகிறது.  

19 ஆம் நூற்றாண்டைச் சேர்ந்த ஸ்காட்டிசு – கனடிய சதுரங்க விளையாட்டு வீரர் நிக்கோலசு மேக்லியாடு இத்திறப்பை அடிக்கடி விளையாடினார். ஆனால் போட்டிகளில் இத்திறப்பு எப்போதாவதுதான் ஆடப்படுகிறது.  

## விவாதம்

வெள்ளையின் இரண்டாவது நகர்வு, அடுத்து தன்னுடைய சிப்பாயை **d4** என்று ஆடுவதற்கான தயாரிப்பாக அமைந்துள்ளது. இதனால் வலுவான மையம் வெள்ளைக்கு உண்டாகும் நிலை ஏற்படுகிறது. தொடரும் ஆட்டம் மிகவும் கிட்டத்தட்ட பொன்சியானி திறப்பு அல்லது சுகாட்சு ஆட்டத்தில் நிகழும் கோரிங் பலியாட்ட வகை தொடக்கத்திற்கு மாறிவிடுகிறது. இத்தொடக்கம் மிகவும் மெதுவானது என்று எரிக் சிகில்லர் தன்னுடைய, ” வழக்கத்துக்கு மாறான சதுரங்கத் திறப்புகள்” என்னும் நூலில் குறிப்பிடுகிறார். கருப்பு **2...d5!** என்ற ஒரு தீவிரமான நகர்வைச் செய்வதன் மூலமாக ஆட்டத்தின் வழிமாறும் போக்குகளை நீக்கி அவருக்கு ஏற்பட்ட தொடக்க பின்னடைவுகளை சரிபடுத்திக் கொள்கிறார். ஆட்டம் **1.e4 e5 2.c3 d5! 3.exd5 Qxd5,** என்று தொடர்கிறது. **4.Nc3** என்று விளையாடி இராணியை விரட்டவும் ஒரு உத்வேகம் பெறவும் வெள்ளைக்கு வாய்ப்பு இல்லாமல் போய்விடுகிறது.  

## இவற்றையும் காண்க
- உருய் உலோப்பசு — ஒரு பிரபலமான சதுரங்கத் திறப்பாட்டம்.
# கத்தோலிக்க கீழைத்திருச்சபைகள்



ஒருவர் மேற்கு சிரியாக் முறையில் வழிபாடு நடத்துகின்றார்]]  

**கத்தோலிக்க கீழைத்திருச்சபைகள்** அல்லது **கிழக்கு கத்தோலிக்க திருச்சபைகள்** என்பன தன்னாட்சி அதிகாரமுடையவையும் திருத்தந்தையோடு முழு உறவு ஒன்றிப்பில் இருக்கும் தனித்திருச்சபைகளாகும். இலத்தீன் வழிபாட்டு முறைசபைகளோடு இவையும் ஒன்றாக முழு கத்தோலிக்க திருச்சபையாக கருதப்படுகின்றன. இவற்றின் வழிபாட்டு முறை பிற கீழைத்திருச்சபைகளோடு ஒத்திருக்கின்றன.  

மனித குடி பெயர்தலின் காரணமாக கிழக்கிலிருந்து இவ்வகைத்திருச்சபைகள் கிழக்கு ஐரோப்பா, மத்திய கிழக்கு நாடுகள், வடக்கு ஆப்பிரிக்கா, இந்தியா, மேற்கு ஐரோப்பா, அமெரிக்காக்கள் மற்றும் ஓசியானியா ஆகிய இடங்களிலும் ஆட்சிப்பீடங்களைக் (Eparchy) கொண்டுள்ளன.
# மேரி எலிசபெத் வின்ச்டீத்



**மேரி எலிசபெத் வின்ச்டீத்** (*Mary Elizabeth Winstead*, பிறப்பு: நவம்பர் 28, 1984) ஒரு அமெரிக்க நாட்டுத் திரைப்பட நடிகை ஆவார். இவர் பாபி, டை ஹார்ட் 5, பால்ட்ஸ் போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களில் நடித்துள்ளார்.  

## ஆரம்பகால வாழ்க்கை
இவர் நவம்பர் 28, 1984ஆம் ஆண்டு ரோக்கி மவுண்ட், வட கரோலினாவில் ஐந்து குழந்தைகளில் ஒருவராக பிறந்தார்.  

## திரைப்படங்கள்
- 2005: செக்கிங் அவுட்
- 2005: ஸ்கை ஹை
- 2006: பாபி
- 2006: பாக்டரி கேர்ள்
- 2006: பிளாக் கிறிஸ்துமஸ்
- 2007: டெத் ப்ரூஃப்
- 2007: லைவ் ப்ரீ ஓர் டை ஹர்ட்
- 2008: மேக் இட் ஹப்பேன்
- 2010: ஸ்காட் பில்கிரிம் வெர்சஸ் வஸ். தி வேர்ல்ட்
- 2011: தி திங்
- 2013: டை ஹார்ட் 5
- 2013: எ.சி.ஓ.டி
- 2014: அலெக்ஸ் ஒப் வெனிஸ்
- 2015: பால்ட்ஸ்

## சின்னத்திரை
- 1999: தி லாங் ரோட் ஹோம்
- 2001-2002: வொல்ப் லேக்
- 2004: மான்ஸ்டர் தீவு
# சின்னவர் (திரைப்படம்)



***சின்னவர்*** என்பது 1992 ஆம் ஆண்டில் வெளியான ஒரு இந்தியத் தமிழ் திரைப்படமாகும். கங்கை அமரன் இயக்கிய இத்திரைப்படத்தில் பிரபு, சந்திரசேகர், கஸ்தூரி ஆகியோர் முன்னணி கதாபாத்திரங்களில் நடித்திருந்தனர். இத்திரைப்படத்திற்கு இசைஞானி இளையராஜா இசையமைத்திருந்தார். இத்திரைப்படம் 1992 ஏப்ரல் 24 அன்று வெளியானது.  

## நடிகர்கள்
- பிரபு - முத்து (எ) சின்னவர்
- சந்திரசேகர் - வீராசாமி
- கஸ்தூரி - மீனா
- சித்ரா - பொன்னி
- ராதாரவி - குமார்
- கவுண்டமணி
- செந்தில்
- கோவை சரளா - செவத்தம்மா
- எஸ். என். லட்சுமி - முத்துவின் அம்மா

## பாடல்கள்
இத்திரைப்படம் இளையராஜாவின் இசையமைப்பில் வெளியான திரைப்படமாகும். இத்திரைப்படத்தில் இடம்பெற்ற ஏழு பாடல்களும், இப்படத்தின் இயக்குநர் கங்கை அமரன் எழுதிய பாடல்களாகும்.
# அத்லாந்தா இந்து ஆலயம்



**அத்லாந்தா இந்து ஆலயம்** ஐக்கிய அமெரிக்காவின் ஜோர்ஜியா மாகாணத்தின் அத்லாந்தா அருகில் அமைந்துள்ள ரிவெர்டல் நகரத்திற்கு அருகே 1990-ஆம் ஆண்டு கட்டப்பட்ட இந்துக் கோயில் ஆகும். தென்னிந்திய கட்டடக் கலையை ஒத்து கட்டப்பட்டிருக்கும் இந்தக் கோவிலுக்கு அட்லாண்டாவைச் சேர்ந்த இந்து சமயத்தவர்கள் வருகை புரிவது வழக்கம்.  

இந்தக் கோவிலில் இரண்டு தனித்தனி கோவில்கள் உள்ளன. ஒன்று வெங்கடாசலபதி பெருமாள் கோவில். மற்றொன்று சிவன் கோவில் ஆகும். மேலும், இரண்டு கோவில்களிலும் பிற தெய்வங்களும் உள்ளனர்.  

## மேற்கோள் சுட்டிகள்

## வெளியிணைப்புகள்

- 
- முகநூல்: http://facebook.com/HinduTempleAtlanta
# சி. டி. ராஜகாந்தம்


**சி. டி. ராஜகாந்தம்** (சனவரி 26, 1917 - 1999) தமிழ்நாட்டின் ஒரு பிரபலமான நகைச்சுவை நடிகை. 1940கள்-1950களில் பல திரைப்படங்களில் நடித்தவர்.  

## வாழ்க்கைக் குறிப்பு
ராஜகாந்தம் 1917 ஆம் ஆண்டு (தமிழ் நாட்காட்டியில், நள ஆண்டு தை 15) கோயம்புத்தூரில் திரவியம் ஆசாரியார், மருதாயி அம்மாள் ஆகியோருக்குப் பிறந்தவர். தந்தை கோவையில் தோல்மண்டி வைத்து வணிகம் செய்து வந்தவர். ராஜகாந்தம் ஐந்து வயதாக இருக்கும் போதே தந்தை இறந்து விட்டார். பதினைந்து வயதில் 1932 ஆம் ஆண்டில் கோயமுத்தூர் இலக்குமி மில்லில் பணியாற்றிக் கொண்டிருந்த அப்புக்குட்டி ஆசாரி என்பவருக்கு திருமணம் செய்து வைத்தார் தாயார். தங்கியிருந்த காலத்தில் ராஜகாந்தத்திற்கு எஸ். ஆர். ஜானகியுடன் பழகும் வாய்ப்பு கிடைத்தது. தாயின் அனுமதியுடன் அவர் ஜானகியின் நாடகக் கம்பனியில் சேர்ந்தார். ஜானகியின் தூக்குத்தூக்கி நாடகத்தில் தோழியின் பாத்திரம் ஒன்று ராஜகாந்தத்திற்குக் கொடுக்கப்பட்டது. இப்படியாக சில துணைப் பாத்திரங்களில் நடித்துக் கொண்டிருந்த போது 1933 இல் ராஜலட்சுமி என்ற குழந்தைக்குத் தாயானார். அதன் பின்னர் அழைப்பின் பேரில் மட்டும் சில நாடகங்களில் நகைச்சுவைப் பாத்திரங்களில் நடித்து வந்தார்.  

## திரைப்படங்களில்
1939 ஆம் ஆண்டில் வெளியான மாடர்ன் தியேட்டர்சின் மாணிக்கவாசகர் திரைப்படத்தில் சிறு பாத்திரம் ஒன்றில் 20 ரூபாய் சம்பளத்தில் நடிக்கும் வாய்ப்பு ராஜகாந்தத்திற்குக் கிடைத்தது. மாணிக்கவாசகரில் ராஜகாந்தத்தின் நடிப்புத் திறமையைக் கண்ட அன்றைய நகைச்சுவை நடிகர் காளி என். ரத்னம் அவரைத் தனது படங்களில் நகைச்சுவைத் தோழியாக நடிப்பதற்குத் தேர்ந்தெடுத்துக் கொண்டார். இருவரும் இணைந்து உத்தம புத்திரன் (1940) திரைப்படத்தில் நடித்தனர். இது மிகப் பெரிய வெற்றிப் படமாக அமைந்தது. தொடர்ந்து ஊர்வசி, சூர்யபுத்திரி, பக்த கௌரி, மாயாஜோதி, தயாளன், சபாபதி, சிவலிங்க சாட்சி, மனோன்மணி, சதி சுகன்யா, கங்காவதார், அல்லி விஜயம், பஞ்சாமிருதம், பிருதிவிராஜ், காரைக்கால் அம்மையார், திவான் பகதூர் மற்றும் பல திரைப்படங்களில் நடித்தார். சில படங்களில் பாடியும் நடித்தார்.  

ராஜகாந்தத்திற்கு குணசித்திர பாகத்தைக் கொடுத்த படம் பர்மா ராணி. இதில் பிரித்தானிய உளவாளியாக இருந்த வாத்தியாரம்மா வேடம் ராஜகாந்தத்திற்கு கிடைத்தது. நியூட்டோன் ஸ்டூடியோவில் தயாரிக்கப்பட்ட ஏகம்பவாணன் திரைப்படத்தில் முதற்தடவையாக கே. சாரங்கபாணியுடன் இணைந்து நகைச்சுவைப் பாத்திரத்தில் நடித்தார்.  

## தனிப்பட்ட வாழ்க்கை
ராஜகாந்தம் தானே ஒரு நகைச்சுவை நாடகக் குழுவை ஆரம்பித்து சில நாடகங்களில் நடித்து வந்தார். ராஜகாந்தத்தின் ஒரேயொரு மகளான ராஜலட்சுமி பின்னணிப் பாடகரும், வானொலிப் பாடகருமான திருச்சி லோகநாதனை மணந்தார்.  

## நடித்த திரைப்படங்கள்

1. சபாபதி (திரைப்படம்) (1941)
1. சூர்யபுத்ரி (1941)
1. மனோன்மணி (திரைப்படம்) (1942)
1. மாயஜோதி (1942)
1. பர்த்ருஹரி (திரைப்படம்) (1944)
1. பக்த ஹனுமான் (1944)
1. பர்மா ராணி (1945)
1. மானசம்ரட்சணம் (1945)
1. ஆரவல்லி சூரவல்லி (1946)
1. வால்மீகி (திரைப்படம்) (1946)
1. சகடயோகம் (1946)
1. ஏகம்பவாணன் (1947)
1. அபிமன்யு (திரைப்படம்) (1948)
1. வேதாள உலகம் (1948)
1. மச்சரேகை (1950)
1. மாங்கல்யம் (திரைப்படம்) (1954)
1. முதலாளி (1957)
1. அடுத்த வீட்டுப் பெண் (1960)
1. தொலைக்காட்சி தொடர் - விடாது கருப்பு, மர்மதேசம்
1.
# புனித ஆசிர்வாதப்பர் சபை



**புனித ஆசிர்வாதப்பர் சபை** அல்லது **புனித பெனடிக்டன் சபை** (OSB; இலத்தீன்: *Ordo Sancti Benedicti*), என்பது தன்னாட்சி அதிகாரமுடைய, நூர்சியாவின் பெனடிக்டின் துறவற சட்டங்களின்படி நடக்கும் துறவியர் இல்லங்கள், மடங்கள், ஆதீனங்கள் ஆகியவற்றால் ஆன ஒரு கத்தோலிக்க துறவற சபை ஆகும். இவ்வகை இல்லங்கள் தன்னாட்சி அதிகாரம் பெற்றிருப்பதால், இவற்றிற்கு தலைமையகம் ஏதும் இல்லை. இவை அனைத்தின் ஒருமித்த தேவைகளையோ அல்லது நிலைப்பாட்டையோ எடுத்துரைக்க *பெனடிக்டன் கூட்டமைப்பு* உள்ளது. இக்கூட்டமைப்புக்கு இவ்வில்லங்களின்மீது எவ்வகை அதிகாரமும் இல்லை. இக்கூட்டமைப்பு 1883இல் திருத்தந்தை பதின்மூன்றாம் லியோவின் *Summum semper* என்னும் அறிக்கையினால் நிறுவப்பட்டது. இக்கூட்டமைப்பின் தலைவர் *தன்னாட்சித் ஆதீனத் தலைவர்* (Abbot Primate) என அழைக்கப்படுகின்றார்.  

இவர்களின் உடையின் நிறத்தால் இவர்களை *கருப்பு துறவியர்* எனவும் அழைப்பர். இச்சபையின் உறுப்பினர்கள் OSB என்னும் சுறுக்கக்குறியினை தங்களின் பெயர்களுக்குப்பின் சேர்ப்பது வழக்கம்.  

## இச்சபையின் உறுப்பினராக இருந்த திருத்தந்தையர்கள்

- திருத்தந்தை முதலாம் கிரகோரி (c540–604, r. 590–604)
- திருத்தந்தை இரண்டாம் சில்வெஸ்தர் (c 946–1003, r. 999–1003)
- திருத்தந்தை ஏழாம் கிரகோரி (c 1020–85, r. 1073–85)
- திருத்தந்தை மூன்றாம் விக்டர் (c 1026–87, r. 1086–87)
- திருத்தந்தை இரண்டாம் பாஸ்கால் (d. 1118, r. 1099–1118)
- திருத்தந்தை இரண்டாம் ஜெலாசியுஸ் (d. 1119, r. 1118–19)
- திருத்தந்தை ஐந்தாம் செலஸ்தீன் (1215–96, r. 1294)
- திருத்தந்தை ஆறாம் கிளமெண்ட் (1291–1352, r. 1342–52)
- திருத்தந்தை ஐந்தாம் அர்பன் (1310–70, r. 1362–70)
- திருத்தந்தை ஏழாம் பயஸ் (1742–1823, r. 1800–23)
- திருத்தந்தை பதினாறாம் கிரகோரி (1765–1846, r. 1831–46)
# நசீர் அகமது


**ஹபீஸ் நசீர் அகமது** (*Hafis Nazeer Ahamed*, பிறப்பு: 16 ஏப்ரல் 1961) என அழைக்கப்படும் **அகமது நசீர் செய்னுலாப்தீன்** (*Agamed Nazeer Zainulabdeen*), இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் கிழக்கு மாகாண முதலமைச்சரும் ஆவார். இவர் 2015, பெப்ரவரி 6 இல் கிழக்கு மாகாணத்தின் 3-ஆவது முதலமைச்சராக சிறீலங்கா முஸ்லிம் காங்கிரசு கட்சியின் சார்பில் தெரிவு செய்யப்பட்டார்.  

## வாழ்க்கைக் குறிப்பு
நசீர் அகமது முசுலிம் காங்கிரசு கட்சியின் சார்பில் 1994 நாடாளுமன்றத் தேர்தலில் மட்டக்களப்பு மாவட்டத்தில் போட்டியிட்டு தோல்வியடைந்தார்.  

கெய்ரோ ஜன்சம்சு பல்கலைக்கழகத்திலும், சவூதி அரேபியா பெற்றோலியப் பல்கலைக்கழகத்திலும் கல்வி கற்று மண் பொறியியலில் பட்டம் பெற்றார். முசுலிம் காங்கிரசுடன் சுதந்திரக் கூட்டணி செய்து கொண்ட ஒப்பந்தத்தின் அடிப்படையில் முதல் இரண்டரை ஆண்டுக் காலத்திற்கு சுதந்திரக் கூட்டணியின் உறுப்பினர் நஜீப் அப்துல் மஜீத் முதலமைச்சரானார். முசுலிம் காங்கிரசு மற்றும் ஐக்கிய மக்கள் சுதந்திரக் கூட்டணி இணைந்த கிழக்கு மாகாண அமைச்சரவையில் நசீர் அகமதுவுக்கு விவசாய, கால்நடை உற்பத்தி, கிராமியக் கைத்தொழில் அபிவிருத்தி, மீன்பிடி மற்றும் சுற்றுலாத்துறை அமைச்சர் பதவி வழங்கப்பட்டது.  

இரண்டரை ஆண்டுகளின் பின்னர் 2015 பெப்ரவரி 6 இல் முசுலிம் காங்கிரசின் ஹாபிஸ் நசீர் அகமது கிழக்கு மாகாணத்தின் 3-ஆவது முதலமைச்சராக நியமிக்கப்பட்டார். கிழக்கு மாகாணசபை 2017 செப்டம்பர் 30 இல் கலைக்கப்பட்டது.  

நசீர் அகமது 2020 நாடாளுமன்றத் தேர்தலில் மட்டக்களப்பு மாவட்டத்தில் முசுலிம் காங்கிரசின் வேட்பாளராகப் போட்டியிட்டு நாடாளுமன்றத்திற்கு முதல் தடவையாகத் தெரிவு செய்யப்பட்டார்.
# ஐந்தாம் அர்பன் (திருத்தந்தை)



**திருத்தந்தை ஐந்தாம் அர்பன்** (; 1310 – 19 டிசம்பர் 1370), இயற்பெயர் **வில்லியம் தெ க்ரிமோர்த்**, என்பவர் கத்தோலிக்க திருச்சபையின் திருத்தந்தையாக 28 செப்டம்பர் 1362 முதல் 1370இல் தனது இறப்புவரை இருந்தவர் ஆவார். இவர் பெனடிக்டன் சபையினர். அவிஞ்ஞோன் ஆட்சிக்காலத்தில் ஆட்சிசெய்த ஆறாம் திருத்தந்தை.  

இவர் பேரறிஞராகவும், புனிதராகவும் பலராலும் போற்றப்பட்டவர். திருத்தந்தையாக தேர்வானப்பின்பும் இவர் பெனடிக்டன் சபை சட்டங்களைப் பின்பற்றி எளிய வாழ்வு வாழ்ந்தார். திருத்தந்தை ஒன்பதாம் பயஸ் 1870இல் இவருக்கு அருளாளர் பட்டம் அளித்தார். அவிஞ்ஞோன் ஆட்சிக்காலத்தில் ஆட்சிசெய்த திருத்தந்தையருள் முத்திபேறுபட்டம் பெற்ற ஒரே திருத்தந்தை இவர் ஆவார்.  

இவர் தனது ஆட்சிக்காலத்தில் திருச்சபையினைச் சீரமைக்க முயன்றார். பல கோயில்களையும் மடங்களையும் புதுப்பித்தார். இவர் தனது ஆட்சிப்பொறுப்பை ஏற்கும்போது கொண்ட குறிக்கோளான பெரும் சமயப்பிளவினை முடிவுக்குக் கொணரப் பெரிதும் முயன்றார். ஆயினும் இவரின் முயற்சி பலனளிக்கவில்லை.
# விக்கிப்பீடியா:முதற்பக்கக் கட்டுரைகள்/பெப்ரவரி 8, 2015


**வேலூர்**, தென்னிந்திய மாநிலமான தமிழ்நாட்டைச் சேர்ந்த நகரமும் வேலூர் மாவட்டத்தின் தலைநகரமும் ஆகும். பாலாற்றின் கரையில் உள்ள வேலூரின் முக்கிய சுற்றுலா இடமாக வேலூர் கோட்டை விளங்குகிறது. வெவ்வேறு காலங்களில் இடைக்காலச் சோழர்கள், பிற்கால சோழர்கள், விஜயநகரப் பேரரசு, இராஷ்டிரகூடர்கள், பல்லவர்கள், கர்நாடக இராச்சியம் மற்றும் ஆங்கிலேயர்கள் வேலூரை ஆண்டுள்ளனர். இது மாநிலத் தலைநகர் சென்னைக்கு மேற்கே சுமார் 145 கிலோமீட்டர் (90 மைல்) தொலைவிலும் திருவண்ணாமலைக்கு கிழக்கில் 82 கிலோமீட்டர் (51 மைல்) தொலைவிலும் அமைந்துள்ளது. தோல் தொழிற்சாலைகள் மற்றும் பல்வேறு சேவைத் துறை நிறுவனங்கள் இந்நகரின் பொருளாதாரத்திற்கு பெரிதும் பங்களிக்கின்றன. இந்நகர மக்கள் பல்வேறு உள்ளூர் மற்றும் வெளியூர் தொழில் துறைகளில் பணியாற்றுகிறார்கள். மாவட்டத் தலைநகரமாக இருப்பதால் இங்கு வேலூர் மாவட்ட நிர்வாக அலுவலகங்கள், அரசு கல்வி நிறுவனங்கள், கல்லூரிகள், பள்ளிகள் முதலியன அமைந்துள்ளன. **மேலும்...**  
---

**தஞ்சைப் பெருவுடையார் கோயில்** என்பதின் வடமொழியாக்கமே பிரகதீசுவரர் கோயில் அல்லது தஞ்சை பெரிய கோயில் ஆகும். தஞ்சாவூரிலுள்ள சிவபெருமானுக்குரிய இந்து சமயக் கோயிலும் உலகப் பாரம்பரியச் சின்னமும் ஆகும். இந்தியாவில் அமைந்துள்ள மிகப்பெரிய கோவில்களில் இதுவும் ஒன்றாகும். அத்துடன் இந்தியாவில் அமைந்துள்ள அற்புதமான கட்டிடக்கலை அம்சத்தைக்கொண்ட கோவில்களில் இதுவும் ஒன்றாகும். இக்கோயில், 10 ஆம் நூற்றாண்டில், சோழப் பேரரசு அதன் உச்ச நிலையிலிருந்தபோது, இராஜராஜ சோழ மன்னனால் (கி.பி.985-1014) கட்டப்பட்டது. ஆரம்பத்தில் இராஜராஜேஸ்வரம் என்றும், பின்னர் தஞ்சையை நாயக்கர்கள் ஆண்டகாலத்தில், தஞ்சைப் பெருவுடையார் கோயில் என்றும் அழைக்கப்பட்ட இக்கோயில், 17 ஆம் மற்றும் 18 ஆம் நூற்றாண்டுகளில் மராட்டிய மன்னர்களால் ஆளப்பட்டபோது பிருகதீசுவரம் ஆகியது. தஞ்சைப் பெரியகோவில் எனவும் இக்கோவில் அறியப்படுகிறது. **மேலும்...**
# அழுத்தமானி



**அழுத்தமானி** என்பது வளிமம் (அ) வாயுக்கள் மற்றும் நீர்மம் (அ) திரவங்களின் அழுத்தத்தினை அளவீட பயன்படுகின்றது. **அழுத்தம்** என்பது ஒரு பொருளின் மீது அதன் ஒரு *குறிப்பிட்ட* அலகுப் பரப்பில் அதற்குச் செங்குத்தான திசையில் செலுத்தப்படும் விசையாகும். அழுத்தமானி பொதுவாக பண்புப்பெயர்ப்பியாக செயற்படுகின்றது. எடுத்துக்காட்டாக அழுத்தத்தினை மின்னியல் சக்தியாக மாற்றுவதைக் கூறலாம்.  

அழுத்தமானி என்பது நம்முடைய தினச்செயற்பாடுகளில் கட்டுப்படுத்தும் கருவியாகவும், மேற்பார்வையிடும் கருவியாகவும் பயன்படுகின்றது. அழுத்தமானி மறைமுகமாக திரவ/வாயுக்களின் ஒட்டத்தினையும், வேகம மற்றும் திரவங்களின் மட்டத்தினையும், உயரத்தினையும் அளவீடப் பயன்படுகின்றது. அழுத்தமானியானது அழுத்தபண்புப்பெயர்ப்பி (*pressure transducer*), அழுத்தம் ட்ரான்ஸ்மீட்டர், அழுத்தம்சுட்டி (*pressure indicator*), நீலத்தடிநீர் மட்டமானி (*piezometer*), குறைவழுத்தமானி (*manometer*) என்றும் அழைக்கப்படுகின்றது.  

அழுத்தமானியானது தொழில்நுட்பம், செயற்பாடு, வடிவமைப்பு, பயன்பாடு மற்றும் விலையின் அடிப்படையில் வெவ்வேறு வகையில் வித்தியாசப்படுகின்றது. இன்றையளவில் தோரயமாக 50க்கும் மேற்பட்ட அழுத்தமானி 3000க்கும் மேற்பட்ட நிறுவனங்களால் தயாரிக்கப்படுகின்றது.  

## வகைகள்
அழுத்தமானியானது அது அளவீடும் அழுத்தத்தினையையும், வெப்பநிலை பயன்பாடுகளையும் பொருத்து வகைப்படுத்தப்படுகிறது, எனினும் அழுத்தத்தினை பொறுத்தே அதன் வகைபாடுகள் கீழ்கண்டனவாக வகைப்படுத்தப்படுகிறது.  

- **வெற்றிட அழுத்தமானி** (*Absolute Pressure Sensor*)
இது முற்றிலும் வெற்றிடத்தினை அளவீடும் கருவியாகும்.  

- **குறைவழுத்தமானி** (*Vacuum Pressure Sensor*)
இதுவும் வெற்றிடத்தினை அளவீடும் என்றாலும், இது வளிமண்டலத்திற்கு கீழேயுள்ள அழுத்ததினை அளவீடும் கருவியாகும்.  

- **வளிமண்டல அழுத்தமானி** (*Gauge Pressure Sensor*)
இது வளிமண்டல அழுத்தத்தினை அளவீடும் கருவியாகும்.  

- **வகையீட்டு அழுத்தமானி** (*Differential Pressure Sensor*)
இது இரு வேறுபட்ட அழுத்தத்தினை அளவீடும் கருவியாகும், அழுத்தமானியோடு இருவேறு அழுத்தத்தினை அளவீட வேண்டிய பகுதியானது இணைக்கப்பட்டிருக்கும். இரண்டு அழுத்ததிற்கும் இடையுள்ள வித்தியாசத்தினை அளவீடும்.  

- **மூடப்பட்ட அழுத்தமானி** (*Sealed Pressure sensor*)
இதுவும் வளிமண்டல அழுத்தமானியை போன்றே செயற்படும். ஆனால் இது வளிமண்டல அழுத்தத்தினை ஓப்பீடுவதற்கு பதிலாக இதனோடு இணைக்கப்பட்டுள்ள மூடப்பட்டஅழுத்தத்தினை ஓப்பீடும்.  

## பயன்பாடுகள்

அழுத்தமானி அழுத்தத்தினையும், உயரத்தினையும், ஓட்டத்தினையும், மட்டத்தினையும்/ஆழத்தினையும், ஒழுக்கினையையும், அளவீடப் பயன்படுகின்றது.
# மலை மலை (திரைப்படம்)



**மலை மலை** என்பது 2009 ஆவது ஆண்டில் வெளியான ஒரு இந்தியத் தமிழ் திரைப்படமாகும். ஏ. வெங்கடேஷ் இயக்கிய இத்திரைப்படத்தில் அருண் விஜய், வேதிகா, பிரகாஷ் ராஜ், பிரபு ஆகியோர் முன்னணி கதாபாத்திரங்களில் நடித்திருந்தனர். மணிசர்மா இசையமைத்த இத்திரைப்படம் 2009 சூலை 31 அன்று வெளியானது.  

## நடிகர்கள்
- அருண் விஜய் - வெற்றிவேல்
- வேதிகா - அஞ்சலி
- பிரபு - பழனிவேல்
- பிரகாஷ் ராஜ் - இசக்கி
- கஸ்தூரி - லட்சுமி
- சந்தானம் - விமலகாசன்
- கஞ்சா கருப்பு - கருப்பு
- விஜயகுமார் - காவல்துறை கண்காணிப்பாளர்
- மயில்சாமி - ஓவியர்
- ஆர்த்தி - அருந்ததி
- மனோகர்
- ஷகீலா
- காதல் தண்டபாணி
- எஸ். என். லட்சுமி
- சிங்கமுத்து

## பாடல்கள்
மணிசர்மா இசையமைத்த இத்திரைப்படத்தின் பாடல்களை நடிகர் சூர்யா வெளியிட்டார்.  

| 1 | *அன்பு மனம்* | கார்த்திக், ரீட்டா |  |
| --- | --- | --- | --- |
| 2 | *நீ ஹலோ* | ஜோத்சனா |  |
| 3 | *ஓ மாரே* | ரஞ்சித், சைந்தவி |  |
| 4 | *ஒத்தைக்கு ஒத்தையாய்* | நவீன், ராகுல் நம்பியார் |  |
| 5 | *பூப்பறிக்க சொல்லி* | கார்த்திக், ஸ்வேதா | } |
# உள்ளடக்க நிதி

**உள்ளடக்க நிதியம் (Financial inclusion, inclusive financing) ** என்பது பிற்படுத்தப்பட்டோருக்கும், குறைந்த வருவாய் உடையோருக்கும் போதிய பொருளாதார வசதிகளை, குறைந்த செலவில் ஏற்படுத்தித் தரும் முறையாகும்.  
இந்தக் கொள்கை பாகுபாடில்லாமல் அனைத்து தரப்பு மக்களுக்கும் நிதிச் சேவைகளை வழங்க வலியுறுத்துகிறது.  

## குறிக்கோள்கள்
இதன் குறிக்கோள்களாக ஐக்கிய நாடுகள் சபை குறிப்பிடுவது பின்வருமாறு: of financial inclusion as follows:  

- அனைத்து தரப்பு மக்களுக்கும் குறைந்த செலவில், நிதிச் சேவைகளை வழங்குதல். நிதிச் சேவை என்பது பணத்தை சேமித்தல், எடுத்தல், காப்பிடுதல் போன்றவற்றை உள்ளடக்கியது.
- தொழில் முறையாக தரப்பாடுகளை பின்பற்றும் நிறுவனங்களாக வளர்ச்சியடைதல்
- தொடர்ச்சியான முதலீடுகளை ஈர்க்க பொருளாதாரத்தில் நிலைத் தன்மை கொண்டிருக்கும் நிறுவனங்களாக வளர்ச்சியடைதல்

## ஐக்கிய நாடுகள் சபையின் பங்கு
உழவுக்கும் ஊர்ப்புற வளர்ச்சிக்குமான தேசிய வங்கியுடன் ஐக்கிய நாடுகள் சபையும் இணைந்து, பிற்படுத்தப்பட்டோருக்கு நிதிச் சேவைகளை குறைந்த செலவில் அளிக்கின்றது. பெண்களிடம் நிதித் தேவைகளைப் பற்றிய விழிப்புணர்வையும் ஏற்படுத்துகிறது.  

## இந்தியா
பிற்படுத்தப்பட்டோருக்கும் நிதிச் சேவைகளை வழங்க முடிவெடுத்த இந்திய அரசு, பிரதமரின் ஜன் தன் திட்டத்தை 2014ஆம் ஆண்டின் ஆகஸ்டு மாதத்தில் அறிமுகப்படுத்தியது. இந்தத் திட்டத்தின் மூலம் 2015 ஜனவரிக்குள் 7.5 கோடி மக்களுக்கு வங்கிக் கணக்கு துவங்கப்படும் என அறிவிக்கப்பட்டது. இந்த வங்கிக் கணக்குகளில் ஐந்தாயிரம் ரூபாயும், ஒரு லட்சத்துக்கான காப்பீட்டுத் தொகையும் வழங்கப்பட்டது.  
தொடக்க நாளிலேயே 1.5 கோடி வங்கிக் கணக்குகள் தொடங்கப்பட்டன.
# சரத் சந்திர போசு


**சரத் சந்திர போசு** (Sarat Chandra Bose செப்டம்பர் 6, 1889-பிப்பிரவரி 20, 1950 ) என்பவர் இந்திய விடுதலைப் போராட்ட வீரராகவும் வழக்கறிஞராகவும் விளங்கியவர். இவர் புகழ் பெற்ற சுதந்திரப் போராட்டத் தலைவர் சுபாசு சந்திர போசின் அண்ணன் என்பது குறிப்பிடத் தக்கது.  

## இளமைக் காலம்

சானகிநாத் போசு என்னும் தந்தைக்கும் பிரபாபத்தி போசு என்னும் தாயாருக்கும் பிறந்தவர் கல்லூரிப் படிப்பை பிரசிடென்சி கல்லூரியில் முடித்தார். பின்னர் 1911 ஆம் ஆண்டில் இங்கிலாந்துக்குச் சென்றார். அங்கு பாரிஸ்டர் கல்வி முடித்துவிட்டு இந்தியாவுக்குத் திரும்பினார். இந்தியாவில் வழக்கறிஞர் தொழிலில் ஈடுபட்டார். இந்திய விடுதலைப் போராட்டத்திலும் கலந்து கொண்டார்.  

## அரசியல் பணி

- 1936 ஆம் ஆண்டில் வங்கப் பிரதேச காங்கிரசு குழுவின் தலைவர் ஆனார்.
- 1936 முதல் 1947 வரை அனைத்திந்திய காங்கிரசு குழுவில் உறுப்பினராக இருந்தார்.
- 1946 முதல் 1947 வரை நடுவண் சட்ட சவைக்கு காங்கிரசு தூதுக் குழுவை வழி நடத்திச் சென்றார்.
- வெள்ளையனே வெளியேறு இயக்கத்தில் ஈடுபட்டுப் போராடினாலும், அதே நேரத்தில் தம் இளவல் சுபாசு சந்திர போசுவின் இந்தியத் தேசியப் படையின் செயல்பாட்டையும் ஆதரித்தார்.
- 1945 இல் சுபாசு சந்திர போசு காலமான பிறகு இந்தியத் தேசியப் படையைச் சேர்ந்த வீரர்களுக்கும் அவர்களின் குடும்பங்களுக்கும் நிவாரண உதவிகளைச் செய்தார்.
- பிற்காலத்தில் கொள்கை வேறுபாட்டால் காங்கிரசிலிருந்து விலகினார்.
- இந்தியா விடுதலை அடைந்ததும் தம் தம்பி சுபாசு சந்திர போசு நடத்தி வந்த பார்வர்டு பிளாக் கட்சியில் இருந்து வழி நடத்திச் சென்றார்.
- சோலிசக் குடியரசுக் கட்சி என்னும் பெயரில் ஒரு அமைப்பைத் தொடங்கினார். இந்தியாவிலும் வங்கத்திலும் சோசலிச அமைப்பு ஆட்சி மலர்வதை விரும்பினார்.

## சிறை வாழ்க்கை

சரத் சந்திர போசு சப்பானிய அரசுடன் தொடர்பு வைத்திருந்து பிரிட்டிசு அரசுக்கு எதிராகத் துரோகம் செய்ததாகக் குற்றம் சாற்றப்பட்டு 1941 ஆம் ஆண்டில் திசம்பர் 12 இல் கைதானார். 1945 ஆம் ஆண்டு வரை சிறையில் அடைக்கப் பட்டார்.  

## நினைவு போற்றல்

சரத் சந்திர போசுவை நினைத்துப் போற்றும் வகையில் 2014 ஆம் ஆண்டில் அவர் பெயரில் ஒரு சொற்பொழிவு நிகழ்ச்சி நடந்தது.  
அதில் லியனாத் கார்டன் என்னும் வரலாற்று ஆசிரியர் அவரை பற்றிப் பேசினார். லியானத் கார்டன் என்பவர் சரத் சந்திர போசு, சுபாசு சந்திர போசு ஆகிய இரு சகோதரர்களின் வாழ்க்கை வரலாற்று நூலை எழுதியவர் ஆவார்.  
நீரத் சந்திர சவுத்ரி என்னும் புகழ் பெற்ற அறிஞர் சரத் சந்திர போசுவிடம் 1937 முதல் 1941 வரை செயலராகப் பணி புரிந்தார் என்பது  
குறிப்பிடத்தக்கது.
# பாலுணர்ச்சியைத் தூண்டுதல்

**பாலுணர்வைத் தூண்டுவதன்** மூலம் புணர்ச்சிப் பரவசநிலையை அடைய முடியும். பாலுறுப்புகளைத் தொடுவதன் மூலமோ, பாலுணர்வுடன் தொடர்புடைய கதைகளைப் படித்தோ பாலுணர்வைத் தூண்ட முடியும். ஆண்குறியையும், பெண்குறியையும் தூண்டி பரவசநிலையை அடையலாம். சுய இன்பம் செய்து கொண்டோ, பொருட்களைக் கொண்டு பாலுணர்வில் ஈடுபட்டோ, ஆண்குறியை சப்பியோ , பிறப்புறுப்பில் விரலை செருகியோ, நாவால் நக்கியோ காம உணர்ச்சியைத் தூண்ட முடியும்.  

## மேலும் பார்க்க
- விந்து தள்ளல்
# பெக்மன் வெப்பநிலைமானி



**பெக்மன் வெப்பநிலைமானி** *(Beckmann thermometer)* என்பது மிகக் குறைந்த வெப்பநிலை வேறுபாடுகளை அளவிட பயன்படுத்தப்படும் சாதனம் ஆகும். ஆனால் இச்சாதனம் கரைசல் அல்லது கரைப்பானின் உறைநிலை வெப்பநிலையின் தனிமதிப்பை நிர்ணயிக்கப் பயன்படாது. 1853 முதல் 1923 ஆம் ஆண்டு காலத்தைச் சார்ந்த செருமன் வேதியியல் அறிஞர் எர்னச்டு ஓட்டோ பெக்மன் , தொகைசார் பண்புகளை அளவீடு செய்ய 1905 ஆம் ஆண்டு இதைக் கண்டுபிடித்தார். இன்று மின்னணு வெப்பநிலைமானிகள் இக்கருவியின் பயன்பாட்டை பின்னுக்குத் தள்ளிவிட்டன.  

## அமைப்பு

பெக்மன் வெப்பநிலைமானி பொதுவாக 40 முதல் 50 சென்டிமீட்டர் நீளம் கொண்டதாக இருக்கும். இதில் 5 பாகை செல்சியசு வரை வெப்பநிலை நிலை அளவுகள் குறிக்கப்பட்டுள்ளன. ஒவ்வொரு பாகையும் நூறு சம அளவுகளாகப் பிரிக்கப்பட்டிருக்கும். ஒரு பெருக்கியின் உதவியோடு இக்கருவியில் 0.001 பாகை செல்சியசு அளவிளான வெப்பநிலை வேறுபாடுகளைக்கூட அளவிடமுடியும்.  

பெக்மன் வெப்பநிலைமானியின் அடிப்பகுதியில் பெரிய வெப்பநிலைமானி குடுவை உள்ளது. அதன் மேல்பகுதியில் ஒரு பாதரச சேகரிப்பான் நுண்ணிய குழாயின் மூலம் இணைக்கப்பட்டுள்ளது. ( படத்தில் R ). நுண்ணிய குழாய் சிறிய துளையைக் கொண்டிருப்பதால் சிறிய வெப்பநிலை வேறுபாட்டைக்கூட இவ்வெப்ப நிலைமானியின் உதவியால் கண்டறியமுடியும். அதிக வெப்பநிலையில் இக்கருவியைப் பயன்படுத்தினால் குடுவையில் உள்ள பாதரசம் மேலேயுள்ள சேகரிப்பானுக்கு சென்றுவிடும். குறைவான வெப்பநிலையில் பயன்படுத்தும்போது சேகரிப்பானில் உள்ள பாதரசம் குடுவைக்கு வந்துவிடும். இதனால் வெப்பநிலை வேறுபாடு உயர்ந்த அளவாக இருந்தாலும் குறைந்த அளவாக இருந்தாலும் இக்கருவியைப் பயன்படுத்தி அளவிடமுடியும்.  

இக்கருவியின் மூலம் நிலையான அளவுக்கு வெப்பநிலை வேறுபாடுகளை அளவுகோளில் குறியிட்டு அளக்க முடியும்.  
வெப்ப நிலைமானியை அமைக்கும்போது தேவையான அளவுக்கு பாதரசம் குடுவையில் எடுத்துக் கொள்ளப்படுகிறது. தேவையான வெப்பநிலை அளவுகள் குடுவையின் தண்டில் குறிக்கப்படுகின்றன. முதலில் கருவியை தலைகீழாக கவிழ்த்து இலேசாக தட்டுவதன் மூலம் சேகரிப்பானில் உள்ள பாதரசம் கருவியின் கீழேயுள்ள குடுவைக்கு வருமாறு செய்கிறார்கள். பின்னர் குடுவையிலுள்ள பாதரசம் சேகரிப்பானில் உள்ள பாதரசத்துடன் இனையும் வரை குடுவை சூடாக்கப்படுகிறது. பின்னர் அளவிடப்பட வேண்டிய வெப்பநிலை அளவுக்கு அதிகமாக ஒன்று அல்லது இரண்டு பாகை வெப்பநிலை அளவுக்கு உயர்வாக சென்றதும் கருவி குளிரூட்டப்படுகிறது.  

கருவியின் மேல்பகுதியை விரலால் இலேசாகத் தட்டினால் வெப்பநிலை உயர்வால் மேலேறிய பாதரசம் கீழேயிறங்கி குடுவைக்கு வருகிறது. இப்பொழுது குடுவை தேவையான வெப்பநிலை வேறுபாடுகளை அளந்திட பயன்படுத்தத் தயாரான நிலையில் உள்ளதாகக் கருதலாம்.
# மீரட் மாவட்டம்

மேரட் மாவட்டம், உத்தரப் பிரதேச மாநிலத்தின் 80 மாவட்டங்களில் ஒன்று. இது தமிழில் மீரட் மாவட்டம் என்று குறிப்பிடப்படுவதும் உண்டு. இதன் தலைநகரம் மேரட் (மீரட்).  

## அரசியல்
இந்த மாவட்டத்தை சிவால்காஸ், சர்தனா, ஹஸ்தினாப்பூர், கிட்டவுர், மேரட் பாளையம், மேரட், தெற்கு மேரட் ஆகிய சட்டமன்றத் தொகுதிகளாகப் பிரித்துள்ளது மாநில அரசு. இந்த மாவட்டத்தின் பகுதிகள் முசாப்பர்நகர், பிஜ்னவுர், மேரட் ஆகிய மக்களவைத் தொகுதிகளுக்குள் உள்ளன.
# மக்னீசியம் - காற்று எரிபொருள் மின்கலம்

**மக்னீசியம்–காற்று எரிபொருள் மின்கலம்** (*Magnesium-Air Fuel Cell*. MAFC) என்பது ஒரு வகையான எரிபொருள் மின்கலம் ஆகும். இம்மின்கலத்தில் மக்னீசியம், நேர்மின்வாயாகவும், காற்றிலுள்ள ஆக்சிசன் எதிர்மின்வாயாகவும் செயல்படுகின்றன. உப்புநீர் மின் பகுளியாகச் செயல்படுகிறது  

மேக் பவர் திட்டங்கள் நிறுவனம் மேற்கொண்ட ஆய்வுகள் மற்றும் வணிக மையமாக்கல் காரணமாக இத்தொழில்நுட்பம் 90 சதவீதம் அளவுக்கு மேம்பட்டு 20 முதல் 55 பாகை செல்சியசு வெப்பநிலை வரை உருவாக்கி செயல்படுகின்றன
# முந்திரா



**முந்திரா** என்னும் சென்சஸ் நகரம், இந்திய மாநிலமான குஜராத்தின் கட்சு மாவட்டத்தில் உள்ளது. இங்கே முந்திரா துறைமுகம் அமைந்துள்ளது. இந்த துறைமுகம் தனியாருக்குச் சொந்தமானது. இந்திய அளவில் பெரிய துறைமுகங்களில் ஒன்று.  

## சுற்றுலா
- பத்ரேஷ்வர்

ஆதனி பவர் நிறுவனத்தினர் இயக்கும் முந்திரா அனல் மின் நிலையம் இங்குள்ளது. இவற்றில் இருந்து 8,600 மெகாவாட் மின்னாற்றலைப் பெற முடியும். டாட்டா பவர் நிறுவனத்தினர் இயக்கும் முந்திரா அல்ட்ரா மெகா பவர் பிளாண்டும் இங்குள்ளது. இவற்றினால் அதிக வேலை வாய்ப்புகள் உருவாகின. டாட்டா பவர் நிறுவனத்தின் மூலம் கட்டுமானத்துக்கு 5,000 வேலைவாய்ப்புகளும், இயக்குவதற்கு 700 வேலைவாய்ப்புகளும் உருவாக்கப்பட்டன.
# காங்கரியா ஏரி



**காங்கரியா ஏரி** (*Kankaria Lake*) குஜராத் மாநிலத்திலுள்ள, அகமதாபாத் நகரத்தின் தெற்குப் பகுதியான மணிநகர் பகுதியில் அமைந்துள்ளது. இந்த ஏரியைச் சுற்றிலும் நீர் விளையாட்டுகளும், மனமகிழ்ச்சிக்கான வசதிகளும் செய்யப்பட்டுள்ளன. காங்கரியா திருவிழா என்னும் ஒரு வாரத் திருவிழா டிசம்பரின் இறுதி வாரத்தில் நடைபெறும். அந்த நேரத்தில் கலை நிகழ்ச்சிகளும், சமூக நிகழ்ச்சிகளும் நடத்தப்படுகின்றன. கிட்ஸ் சிட்டி, விலங்குக் காப்பகம், உணவகக் கடைகள் உள்ளிட்டவையும் உள்ளன.
# மு. பாலசுப்பிரமணியன்



**மு. பாலசுப்பிரமணியன்** புதுவையைப் பிறப்பிடமாகக் கொண்டவர். முனுசாமி - காளியம்மாள் தம்பதியரின் மூத்த மகனாவார். புதுவை அரசின் பொதுப்பணித்துறையில் இளநிலைப் பொறியாளராகப் பணியாற்றும் இவர் புதுவைத் தமிழ்ச்சங்கத்தின் செயலாளருமாவார்.1 புதுச்சேரி மாநிலக் கலை இலக்கியப் பெருமன்றத்தின் செயற்குழு உறுப்பினராகவும் இருக்கிறார்.  

## இலக்கியத்துறையில்
பரிதியன்பன் என்னும் புனைபெயரில் எழுதி வருகிறார். *நடைவண்டி சிறுவர் கலை இலக்கியக் கழகம்* என்ற ஓர் அமைப்பையும் நிறுவி நடத்தி வருகிறார். நாளிதழ்களுக்கும் மாத இதழ்களுக்கும் படைப்புகள் வழங்கும் இவர் மேடைப் பேச்சாளருமாவார்.  

## படைப்புகள்
1. வாழப்பிறந்தோம் (புதுக்கவிதைத்தொகுப்பு) 2006
1. நடைவண்டி (சிறுவர்பாடல்கள்) 2005.
1. அரைக்கீரை விற்கிறான் அம்பானி (ஹைக்கூத்தொகுப்பு) 2008.
1. வெள்ளைத் திமிர் (கவிதைத்தொகுப்பு) 2010
1. சிட்டுக்குருவி (சிறுவர்பாடல்கள்) 2010
1. மானாவாரி (கவிதைகள்) 2011
1. கொதிக்கும் பூமி (கவிதைகள்) - 2014
1. அன்னப் பறவை (சிறுவர்பாடல்கள்) 2014
1. பாட்டரங்கில் பாலா (கவியரங்கக் கவிதைகள்) (அச்சில்) 2015
1. ஜெயந்தி நாற்பது (அச்சில்) 2015

## பெற்ற விருதுகள்
1. சென்னைக் கம்பன் கழகத்தின் தமிழ்நிதி விருது 2014.
1. மூவொரு அறக்கட்டளை - சிறந்த புதுக்கவிதை நூலுக்கான விருது.
1. தமிழ்க்கலைமன்றம் வழங்கிய, கவிஞர் தமிழ்ஒளி இலக்கிய விருது, 2009.
1. மக்கள் கலைக்கழகம் வழங்கிய எழுச்சிக்கவி விருது. 2008.
1. புலவர் அரிமதி தென்னகனார் விருது 2007.
1. மீறல் இலக்கிய அமைப்பு வழங்கிய, பாரி விருது 2007.
1. புதுச்சேரி அரசின் கம்பன் புகழ் இலக்கியப் பரிசு 2006
1. புதுச்சேரி அரசின் நேரு குழந்தை இலக்கியப் பரிசு 2006.
# பஜ்ரங் தள்



**பஜ்ரங் தள்** என்பது விசுவ இந்து பரிசத் இயக்கத்தின் இளைஞர் பிரிவாகும். இந்த இயக்கம் இந்துத்துவத்தை அடிப்படையாகக் கொண்டது. இது 1984ஆம் ஆண்டின் அக்டோபர் முதலாம் நாளில் நிறுவப்பட்டது. இந்த இயக்கம் இந்தியா முழுவதும் பரவியிருந்தாலும், வடக்கு இந்தியாவிலும், மத்திய இந்தியாவிலும் பலமானதாக இருக்கிறது. இந்துக் கடவுளான அனுமனைக் குறிக்கும் சொல்லே பஜ்ரங்.  

இவர்களின் முக்கியக் குறிக்கோள்களில் ஒன்று, அயோத்தியில் ராம ஜென்மபூமி கோயிலைக் கட்டுவதாகும். இந்தியாவில் இந்து சமயத்தை காப்பற்றுவதும், மதமாற்றங்களைத் தடுப்பதும் தன் கொள்கைகள் எனக் குறிப்பிடுகிறது.  

## சர்ச்சை
- இந்த இயக்கம் 2002ஆம் ஆண்டில் குஜராத் வன்முறையின்போது முஸ்லீம்களுக்கு எதிராக செயல்பட்டதாக மனித உரிமைகள் கண்காணிப்பகம் குற்றம் சாட்டியுள்ளது.

## தடைக் கோரிக்கை
இந்த இயக்கத்தை தடை செய்யக் கோரி சில இயக்கங்களும் அமைப்புகளும் தனி நபர்களும் கோரிக்கை விடுத்தன. இதுவரையிலும் இந்த இயக்கம் தடை செய்யப்படவில்லை.  
- 2008ஆம் ஆண்டின் அக்டோபர் ஐந்தாம் நாளில் இந்தியாவின் சிறுபான்மையினருக்கான தேசிய ஆணையம் இந்த இயக்கத்தை தடை செய்யப் பரிந்துரைத்தது. அதற்கு காரணமாக, கர்நாடகாவில் உள்ள கிறிஸ்தவ நிறுவனங்களை பஜ்ரங் தள் இயக்கத்தினர் தாக்கியதை குறிப்பிட்டது.